Eturauhasen MRI

|  |  |
| --- | --- |
| Kuvaus: | Eturauhasen magneettitutkimus |

**TUTKIMUKSEEN VALMISTAUTUMINEN**

**Tämä ohje koskee kaikkia eturauhasen magneettitutkimukseen tulevia:**

Tutkimuksen onnistumisen kannalta on tärkeätä, että peräsuolessa ei olisi ylimääräistä kaasua tai muuta sisältöä. Ulostuslääketablettien (Laxoberon®) ja pienoisperäruiskeen (Microlax®) tarkoituksena on saada suoli tyhjenemään. Valmisteita saa apteekista ilman reseptiä.

1. 2 Laxoberon®-tablettia tutkimusta edeltävänä iltana
2. 2 Laxoberon®-tablettia tutkimuspäivän aamuna, mikäli tutkimus on klo 12 jälkeen. Jos tutkimus on ennen klo 12, ei Laxoberon®-tabletteja tarvitse ottaa aamulla
3. Microlax®-pienoisperäruiske noin 2 -4 h ennen MRI-kuvausta
4. Tutkimusta edeltävänä päivänä ja tutkimuspäivänä ennen kuvausta on vältettävä ruokia, jotka aiheuttavat runsaasti suolikaasua (kuten ruisleipä, herneet, lanttu, sipuli).

**TUTKIMUKSEN SUORITTAMINEN**

Kuvauksessa olette selällään tutkimuspöydällä. Teille voidaan laittaa laskimoon muovinen kanyyli tehosteaineen antoa varten. Voitte kuunnella musiikkia tutkimuksen aikana. Saatte tutkimuksen ajaksi käteenne hoitajakutsupainikkeen.

Tutkimus kestää n. 40 minuuttia.

**JÄLKIHOITO-OHJEET**

Tutkimuksen jälkeen voitte lähteä kotiin.

**YHTEYSTIEDOT**

 Rtg 2, 2 krs., C-aula

osastonsihteeri 044 711 3338